|  |  |
| --- | --- |
|  | **KLINIČKI BOLNIČKI CENTAR SESTRE MILOSRDNICE**Vinogradska cesta 2910000 ZagrebHrvatska |

Zagreb, 17. svibnja 2022.

**PRIOPĆENJE ZA MEDIJE:**

**Operacijski zahvat ukrajinskih liječnika uz proktorstvo svjetskih neurointervencionista spasilo život ranjenom ukrajinskom vojniku**

Dostupnost visoke tehnologije omogućava liječenje pacijenata te obavljanje složenih operacijskih zahvata i na daljinu. Upravo je na taj način spašen život ranjenom ukrajinskom vojniku (22) kojem je šrapnel ušao u lubanju, oštetio dvije krvne žile i time stvorio 3 pseudoaneurizme.

**Stručni tim liječnika iz Ukrajine pod vodstvom prof. Dimitrija Shegelova** s ciljem da prije svega spase život ranjenom ukrajinskom vojniku, a onda i izvedu operacijski zahvat bez posljedica za pacijenta, **kontaktirao** je **vodeće svjetske neurointervencioniste**, prof. Adnana Siddquia iz SAD-a (Buffalo), prof. Rene Chapota (Essen), prof. Jens Fiehlera (Hamburg) te **Vladimira Kalouseka, dr. med. spec. radiologije iz KBC-a Sestre milosrdnice** ujedno i predsjedavajućeg Istočno Europskom sekcijom pri Europskom društvu za minimalno invazivnu neurološku terapiju, da im **pruže proktorstvo neurovaskularnih procedura** kod liječenja ranjenog ukrajinskog vojnika.

Glavna nedoumica kod liječenja bila je da li ići u smjeru očuvanja krvnih žila koje su bile oštećene te na kojima su nastale pseudoaneurizme od šrapnela, ili ići na PAO metodu (parent artery occlusion) odnosno okluziju cijele krvne žile i aneurizme, što se smatralo rizičnim jer je moglo dovesti do ishemije. Nakon prvotne provjere krvne kolaterlane opskrbe, odluka je bila PAO metoda.

Operacijski zahvat ukrajinskih liječnika pod vodstvom prof. Dimitrija Shegelova i uz proktorstvo svjetskih neurointervencionista među kojima je bio i dr. Kalousek iz KBC-a Sestre milosrdnice, obavljen je danas, 17. svibnja 2022., u trajanju od dva sata, uz izniman pozitivan ishod, uredan i bez komplikacija.

Ravnatelj KBC Sestre milosrdnice,

prof. dr. sc. Davor Vagić, dr. med.

Klinički zavod za dijagnostičku i intervencijsku radiologiju

KBC Sestre milosrdnice,

Vladimir Kalousek, dr. med. spec. radiologije